Mammografia

Mammografia on rintarauhasten röntgenkuvaus. Mammografiatutkimuksen lisäksi rintoja voidaan tutkia myös ultraääni- eli kaikukuvauksella. Alle 35-vuotiaiden naisten rinnat tutkitaan ensisijaisesti ultraäänellä, mammografiakuvaus tehdään tarvittaessa. Myös miehen rinta voidaan tutkia sekä mammografia- että ultraäänikuvauksella.

Ajan varaaminen ja yhteystiedot:

Katso ohje: [Rintatutkimuksiin lähettäminen](https://www.ppshp.fi/dokumentit/_layouts/15/WopiFrame.aspx?sourcedoc=%7B28188393-42D2-456B-94A1-6DE054A35F0B%7D&file=Rintatutkimuksiin%20l%C3%A4hett%C3%A4minen,%20ohje%20l%C3%A4%C3%A4k%C3%A4reille.docx&action=default&DefaultItemOpen=1)

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tutkimuspaikka: G-kuvantaminen (Avohoitotalo, R-kerros)

Oberon Kustannuspaikka Z3375, Resurssi RMG22

Tiedustelut: arkisin klo 8.00–15.00 puh. 040-5811728

Vastaukset: Lausunto tutkimuksesta on luettavissa potilaskertomuksesta tutkimuspäivänä heti tutkimuksen jälkeen.

Indikaatiot/kontraindikaatiot ja riskit

Indikaatiot:

* [Mammografiaindikaatiot](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bb2a1e38d-e7d3-43d7-856d-cc5c3d30e6b8%7d&action=default)

Kontraindikaatiot:

* Relatiiviset: raskaus, imetys, ikä (ei yleensä alle 35 v.), tuore akuutti tulehdus ja leikkauksen jälkitila.
* Tutkimusta ei voi tehdä vuodepotilaalle, joka ei pysty tukematta seisomaan tai istumaan.

Riskit:

* Sädeannos

Tutkimuksen kulku

* Kuvauksessa rintarauhanen puristetaan hetkeksi röntgenlaitteessa kahden levyn väliin. Peruskuvaukseen kuuluu 2–3 kuvaa molemmista rinnoista. Lisäkuvia otetaan lääkärin ohjeen mukaan. Kuvauksen jälkeen röntgenlääkäri tunnustelee rinnat ja tutkii ultraäänilaitteella. Mammografian yhteydessä voidaan tarvittaessa ottaa neulanäytteitä.

Jälkihoito ja seuranta

* Ei seurantaa eikä jälkihoitoa pelkän mammografian jälkeen.
* Jos otetaan neulanäytteitä, komprimoidaan pistoskohtaa 5–10 minuuttia ja potilaalle annetaan mukaan erillinen jälkihoito-ohje.